กฎกระทรวง ฉบับที่ 53 (พ.ศ. 2543) ออกตามความในพระราชบัญญัติการขนส่งทางบก พ.ศ. 2522
กฎกระทรวง
 ฉบับที่
53 (พ.ศ. 2543)
 
ออกตามความในพระราชบัญญัติการขนส่งทางบก
  พ.ศ.
2522
  
 อาศัยอำนาจตามความในมาตรา
7 และมาตรา 71 วรรคหนึ่ง แห่งพระราชบัญญัติ
การขนส่งทางบก พ.ศ. 2522 และมาตรา 36
แห่งพระราชบัญญัติการขนส่งทางบก พ.ศ. 2522 ซึ่งแก้ไข
เพิ่มเติมโดยพระราชบัญญัติการขนส่งทางบก (ฉบับที่ 5) พ.ศ.
2535 อันเป็นพระราชบัญญัติที่มี
บทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา 29 ประกอบกับ
มาตรา 31 มาตรา 35 มาตรา 36 มาตรา 48 และมาตรา 50
ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติแห่งกฎหมาย
รัฐมนตรีว่าการกระทรวงคมนาคม
ออกกำกระทรวงไว้ ดังต่อไปนี้
 ข้อ
1
ให้เพิ่มความต่อไปนี้เป็นวรรคสามของ (ก) ของข้อ 1 (2) แห่งกฎกระทรวง
ฉบับที่ 9 (พ.ศ. 2524)
ออกตามความในพระราชบัญญัติการขนส่งทางบก พ.ศ. 2522 ซึ่งแก้ไขเพิ่มเติม
โดยกฎกระทรวง ฉบับที่ 50 (พ.ศ. 2535)
ออกตามความในพระราชบัญญัติการขนส่งทางบก พ.ศ. 2522
 "กระจกกันลมหลังของรถที่ใช้ในการขนส่งผู้โดยสารมาตรฐาน
2 (จ) ที่มีจำนวนที่นั่ง
ไม่เกิน 12 ที่นั่ง และมาตรฐาน 3 (ฉ)
ห้ามมิให้นำวัสดุอื่นใดมาติดหรือบังส่วนหนึ่งส่วนใดของกระจก
เว้นแต่เป็นการติดฟิล์มกรองแสง ซึ่งเมื่อวัดผ่านของแสงแล้ว
แสงต้องผ่านทั้งกระจกและฟิล์มกรองแสง
ได้ไม่น้อยกว่าร้อยละ 40"
 ข้อ
2 ให้เพิ่มความต่อไปนี้เป็นวรรคสอง
(ซ) ของข้อ 1 (2) แห่งกฎกระทรวง ฉบับที่ 9
(พ.ศ. 2524) ออกตามความในพระราชบัญญัติการขนส่งทางบก พ.ศ.
2522 ซึ่งแก้ไขเพิ่มเติมโดย
กฎกระทรวง ฉบับที่ 40 (พ.ศ. 2535) ออกตามความในพระราชบัญญัติการขนส่งทางบก
พ.ศ. 2522
 "บานหน้าต่างของรถ
ที่ใช้ในการขนส่งผู้โดยสารมาตรฐาน 2 (จ) ที่มีจำนวนที่นั่ง
ไม่เกิน 12 ที่นั่ง และมาตรฐาน 3 (ฉ)
ถ้าทำด้วยวัสดุโปร่งแสง ห้ามมิให้นำวัสดุอื่นใดมาติดหรือบัง
ส่วนหนึ่งส่วนใดของวัสดุโปร่งแสงนั้น
เว้นแต่เป็นการติดฟิล์มกรองแสง ซึ่งเมื่อวัดผ่านของแสงแล้ว 
แสงต้องผ่านทั้งกระจกและฟิล์มกรองแสงได้ไม่น้อยกว่าร้อยละ
40"
 ข้อ
3
กฎกระทรวงนี้ให้ใช้บังคับเมื่อพ้นกำหนดหกสิบวันนับแต่วันประกาศ
ในราชกิจจานุเบกษา เป็นต้นไป


 ให้ไว้
ณ วันที่ 29 มีนาคม พ.ศ. 2543
  สนธยา คุณปลื้ม
 
รัฐมนตรีว่าการกระทรวงคมนาคม ปฏิบัติราชการแทน
 
รัฐมนตรีว่าการกระทรวงคมนาคม




หมายเหตุ : - เหตุผลในการประกาศใช้กฎกระทรวงฉบับนี้ คือ
เนื่องจากปัจจุบันปรากฏว่า รถที่ใช้
ในการขนส่งผู้โดยสาร ที่มีจำนวนที่นั่งไม่เกิน 12 ที่นั่ง
(รถตู้) ที่จดทะเบียนตามกฎหมายว่าด้วย
การขนส่งทางบก
มีข้อกำหนดเกี่ยวกับการติดฟิล์มกรองแสงที่มีกระจกกันลมด้านข้างและด้านหลัง
ของรถแตกต่างไปจากรถยนตร์นั่งส่วนบุคคลเกินเจ็ดคน
แต่ไม่เกินสิบสองคน (รถตู้) ที่จดทะเบียนตาม
กฎหมายว่าด้วยรถยนตร์ จึงก่อให้เกิดปัญหาในทางปฏิบัติและการกำกับดูแลทั้ง
ๆ ที่เป็นรถยนตร์ที่มี
ลักษณะและขนาดเดียวกัน ดังนั้น
เพื่อให้การปฏิบัติที่เกี่ยวกับฟิล์มกรองแสงของกระจกกันลมด้านข้าง
และด้านหลังของรถยนตร์ดังกล่าวตามกฎหมายทั้งสองฉบับเป็นไปในแนวทางเดียวกัน
สมควร
ปรับปรุงข้อกำหนดเกี่ยวกับการติดฟิล์มกรองแสงสำหรับรถที่ใช้ในการขนส่งผู้โดยสารมาตรฐาน
2 (จ)
ที่มีจำนวนที่นั่งไม่เกิน 12 ที่นั่ง (รถตู้) และมาตรฐาน 3
(ฉ) (รถตู้) เสียใหม่ให้สอดคล้องกันกับที่กำหนด
ไว้ในกฎหมายว่าด้วยรถยนตร์ จึงจำเป็นต้องออกกฎกระทรวงนี้